GiliGold/VAD_KnessetCorpus huggingface dataset:
רוני בר-און: באופן חריג ויוצא דופן לחלוטין, על הודעת הערעור של שרון כותב יושב-ראש הכנסת שהוא מאשר את הערעור להגשה, כפי שהוא עושה תמיד, אבל גם ממליץ לקבל את הערעור.
רוני בר-און: זה הוא עוד לא עשה אף פעם.
רוני בר-און: אני חושב שבנסיבות העניין, ומכיוון שבוועדת הכנסת אנחנו בדרך כלל לא הולכים בניגוד לעמדתו של יושב-ראש הכנסת, אני מעמיד את העניין להצבעה.
רוני בר-און: חבר הכנסת שרון, אל תשתתף בהצבעה בבקשה.
רוני בר-און: מי מקבל ומי נגד, מי נמנע?
רוני בר-און: בעד הערעור - 1 נגד - אין הערעור נתקבל.
רוני בר-און: אני קובע שפה אחד הערעור התקבל.
רוני בר-און: אנחנו מאחלים לך הצלחה, ואנחנו כמובן לסגנית היושב-ראש.
רוני בר-און: הנושא הראשון על סדר-היום שלנו הוא פניית יושב-ראש הקואליציה, בהתאם להסכמים הקואליציוניים והחלטות הוועדה המכינה.
רוני בר-און: הפנייה היא כהאי לישנא: "אודה לך אם תואיל להביא לאישור המלצת ועדת הכנסת לחילופי גברי בוועדות הבאות: לראשות יו"ר ועדת העבודה, הרווחה והבריאות, חבר הכנסת חיים כץ במקום חבר הכנסת שאול יהלום.
רוני בר-און: לראשות הוועדה לקידום מעמד האישה, חברת הכנסת ענבל גבריאלי במקום חברת הכנסת אתי לבני.
רוני בר-און: לראשות הוועדה לביקורת המדינה, חברת הכנסת מלי פולישוק-בלוך במקום יורי שטרן.
רוני בר-און: אודה לך אם תואיל להביא את הנושא לישיבת ועדת הכנסת בשבוע הבא, על-מנת שניתן יהיה לבצע את החילופים בשבוע האחרון למושב".
גדעון סער: הפנייה הזאת מושתתת על החלטות הוועדה המסדרת, אשר קבעה בתחילת הקדנציה את יחסי הכוחות בין הסיעות, בין היתר במובן של חלוקת ראשות הוועדות.
גדעון סער: באותה חלוקה נקבע שסיעת המפד"ל תאחז בראשות ועדת העבודה והרווחה במשך שני שלישים של הקדנציה וסיעת הליכוד תעשה את זה במשך שליש הקדנציה.
גדעון סער: כמו כן נקבע שוועדת הפנים תהיה בראשות האיחוד הלאומי במשך שני שלישים מהקדנציה.
גדעון סער: לעניין הזה אתייחס מייד, כי היה פה שינוי מסוים.
גדעון סער: לעניין האחרון, נקבעה חלוקה בין סיעות הליכוד ושינוי לגבי הוועדה לקידום מעמד האישה.
גדעון סער: העיקרון הבסיסי היה גם כן שני שלישים ושליש, אלא שהיתה הפרדה ושינוי קיבלה את חלקה באמצע.
גדעון סער: אני חושב שנהגנו בהגינות מלאה עם סיעות שהיו בקואליציה ואחר-כך עברו לאופוזיציה.
גדעון סער: הן מילאו את ימיהן עד המועד האחרון בראשות הוועדות.
גדעון סער: הן עשו את זה על הצד הטוב ביותר, בצורה הטובה ביותר, אבל בסופו של דבר מול כל זכות שמסתיימת יש גם זכות שנכנסת.
גדעון סער: חזרתי גם לפרוטוקול הוועדה המסדרת מה-3 במארס 2003.
גדעון סער: הדברים נאמרו בצורה הברורה ביותר, אי-אפשר לטעות בהם.
גדעון סער: ההצבעה היתה ברוב של 21 נגד 1, זאת אומרת היה קונסנזוס של חברי הוועדה המסדרת מכל הסיעות, קואליציה ואופוזיציה.
גדעון סער: את הסיכומים הללו צריך היום לחבר.
גדעון סער: החילופים עצמם יתבצעו בשבוע הבא, שהוא השבוע האחרון של המושב, ואם בכלל מישהו מקופח זה אלה שייכנסו לתפקידם, מכיוון שהשליש האחרון הוא שליש שבו תהיה מערכת בחירות.
גדעון סער: זאת אומרת, באופן אפקטיבי הקדנציה שלהם מכורסמת, ואם תהיה הקדמת בחירות הם נושאים סיכון נוסף על גבם.
רוני בר-און: אלה דברים ברורים.
רוני בר-און: תמיד ברוטציה החלק המתאחר הוא החלק המסוכן.
רוני בר-און: במידה מסוימת תיקנו את זה.
גדעון סער: לעניין השליש הראשון, בחשבון הסיעתי יש שוויון, משום שהחילופין בשליש הראשון היו בשתי ועדות, מדע ומעמד האישה, הליכוד מול שינוי בשתיהן.
רוני בר-און: האם יש מישהו שחולק על הבקשה הזאת?
אתי לבני: כן, אני חולקת על הבקשה לגבי הוועדה למעמד האישה.
אברהם פורז: זה לא משקף את עמדת שינוי.
אברהם פורז: אנחנו מסכימים להסדר, חד וחלק.
זהבה גלאון: האם מונעים מאתי לבני לדבר?
אברהם פורז: היא יכולה לדבר.
עמיר פרץ: סותמים פיות בשינוי?
עמיר פרץ: הדמוקטטור הגדול ביותר הוא אתה והחבר שלך בשינוי.
עמיר פרץ: כל היום אתם מטיפים על דמוקרטיה, אבל אתם סותמים פיות לחברי הכנסת.
עמיר פרץ: אתה מדבר על סתימת פיות כל היום?
עמיר פרץ: אתה האנטי-דמוקרט הגדול ביותר.
גדעון סער: היום בעיתון "הארץ" ראיתי שיש לכם חוזים אישיים בהיקף די רציני.
עמיר פרץ: אל תדאג.
רוני בר-און: בעניין המחלוקת לגבי הבקשה של יושב-ראש הקואליציה, אני אתיר רק ליושבי-הראש של הוועדות שלגביהן מבוקש החילוף.
רוני בר-און: אני לא רוצה לפתוח את זה לדיון.
רוני בר-און: אין צורך להכביר על המבוכה שממילא כולנו נמצאים בה כשמדובר בעניינים אישיים מהסוג הזה.
רוני בר-און: שמעתי את חברת הכנסת לבני ושמעתי את חבר הכנסת פורז.
ענבל גבריאלי: אדוני היושב-ראש, עדיין לא שמענו את חברת הכנסת לבני.
רוני בר-און: חברת הכנסת ענבל גבריאלי, אני מנהל פה את סדר הדיונים.
זהבה גלאון: גם אני לא שמעתי את חברת הכנסת לבני.
רוני בר-און: שמענו את חברת הכנסת לבני, שמענו את חבר הכנסת פורז.
רוני בר-און: מבחינת הדרישות שלי לצורך האינפורמציה לניהול הישיבה, האינפורמציה ברורה וידועה.
שאול יהלום: אני רוצה לומר, שהשם שהוצע, חיים כץ – אני לא רוצה להגיד שום דבר נגדו.
שאול יהלום: להיפך, אני חושב שאני רק יכול לשבח אותו ואנחנו יודעים את המומחיות שלו ביחסי עבודה.
שאול יהלום: אני חושב שסיעת הליכוד התנהגה עם המפד"ל באופן הגון, להוציא דבר אחד, שליד התורה שבכתב שקורא גדעון סער היתה תורה שבעל-פה, שאני לא רוצה לחזור עליה, אבל היא הפוכה ממה שכתוב, ועדיין היה לנו אמון בתורה שבעל-פה.
שאול יהלום: הצדק האבסולוטי של ועדה מסדרת הוא כמה חברים צריכים בכל ועדה, בסך הכול במספר הוועדות.
שאול יהלום: לגבי יושבי-ראש אילו ועדות, זה תלוי גם בקואליציה ובאופוזיציה.
שאול יהלום: לכן אם ישתנו קואליציות ואופוזיציות זה לא אומר שאי-אפשר לדון בעניין מחדש.
שאול יהלום: אני רוצה לפנות גם לחבר הכנסת כץ וגם לליכוד.
שאול יהלום: אני בוועדה נמצא במצב של 26 דברים פתוחים, בעיקר חוקים, שהם מאוד חשובים לעניין.
שאול יהלום: אין לי ספק שחיים כץ לא יתחיל בפגרה בדברים חדשים.
שאול יהלום: אני חושב שכדי לאפשר לעסוק בדברים האלה בפגרה, מן הראוי היה שהחילופין יחולו מייד עם תחילת המושב שאחרי הקיץ, ואז זה גם יהיה הגון כלפי הנושאים שנשארו פתוחים.
שאול יהלום: לגבי כל השאר, אני חושב שחשוב מאוד לשמוע את עמדת הסיעה שלי.
שאול יהלום: אני מבקש לאפשר ליושב-ראש הסיעה, שאני מאחל לו מזל-טוב עם היבחרו אתמול כיושב-ראש מפלגתנו, לומר את דברו.
גדעון סער: ואותך נברך כיושב-ראש הוועדה המתמדת.
רוני בר-און: חבר הכנסת זבולון אורלב, ברכות לרגל היבחרך ליושב-ראש המפד"ל.
זבולון אורלב: מעבר לדברים שאמר חברי שאול, הדבר הזה נתון בידי הוועדה, ואם הוועדה תאמר שהחילופין צריכים להיות בשבוע הבא אנחנו נשמור על הסדר של הכנסת כפי שהדברים האלה נקבעו ברוח טובה ובהידברות.
זבולון אורלב: עם חבר הכנסת חיים כץ, שכולנו מאחלים לו הצלחה, הוסכם ששאול יהלום יהיה ממלא-מקום קבוע בוועדת העבודה והרווחה ובכך הוא גם יוכל, בתיאום בין שניהם, להמשיך את החקיקה שנמצאת כרגע באמצע ההליך.
רוני בר-און: אני רוצה להקדים ולומר, ואני לא אומר את זה מצוות אנשים מלומדה כמו שאומרים בכל פעם שעומדים בפני פרידה מיושב-ראש של ועדה – קיבלתי למעלה מ-10 מכתבים, שכולם שבח והודיה ופאר והלל לפועלו של שאול יהלום כיושב-ראש ועדת העבודה, הרווחה והבריאות.
רוני בר-און: כולם מארגונים של אנשים שמטבע הדברים מטפלים באנשים שבאים ממוגבלויות ומצוקות וצרות צרורות, שזה עיקר תפקידה של הוועדה הקשה והמורכבת והמסובכת הזאת.
רוני בר-און: כולם גומרים את ההלל על עבודתו של שאול.
רוני בר-און: לא שהיינו צריכים לקבל מכתבים בעניין הזה, כולנו יודעים.
רוני בר-און: כולם מבקשים שנאפשר לו להשלים ולסיים את העבודה שהוא התחיל בה, וכל הדברים האלה נכונים.
רוני בר-און: לעניין הזה יש שתי תשובות.
רוני בר-און: האחת, כשמגיע המועד מגיע המועד, ואין מה לעשות.
רוני בר-און: היה מפתיע אותי מאוד אם בכל מועד שאול יהלום לא היה נמצא בעיצומם של 26 חוקים מאוד מאז'וריים, כי הוא לא היה מפסיק את העבודה האינטנסיבית שלו לפני שלושה חודשים כדי להגיע למועד ההחלפה כשהשולחן שלו נקי וריק.
רוני בר-און: לעומת זאת, הרי אף אחד לא מונע משאול להמשיך ולטפל בחוקים האלה.
רוני בר-און: דיברתי עם חיים כץ והוא אמר שבתיאום מלא ומוחלט אתך, ומתוך גישה מאוד חיובית כלפי הרצון שלך להמשיך ולנהל את הטיפול בחוקים האלה, הוא יאפשר לך להמשיך ולהתנהל בעניין הזה.
רוני בר-און: לכן הנושא הזה הוא למעלה מן הספק וזה ברור לחלוטין, למרות שוועדת הכנסת לא תתעסק עם זה כי היא לא מוסמכת להתעסק עם זה והיא לא יכולה להכתיב איזושהי אג'נדה ליושב-ראש הנכנס.
רוני בר-און: הדברים רשומים, חיים כץ שומע אותם.
חיים כץ: ועדת הכנסת לא תצטרך להתעסק עם זה.
רוני בר-און: לא זו בלבד שחיים כץ לא מוחה על הדברים, הוא גם הביע את הסכמתו בפניי ובפניך לעניין הזה, ואין לנו שום ספק שהוא גם יעמוד בהסכמתו.
רוני בר-און: דא עקא, שממלא-מקום קבוע ליושב-ראש הוא מושג שהתקנון איננו מכיר.
אחמד טיבי: משנה ליושב-ראש.
רוני בר-און: סעיף 11(א) לתקנון אומר כי יושב-ראש ועדה קבועה רשאי למנות מפעם לפעם אחד מחברי הוועדה למלא מקומו לתקופה שלא תעלה על שבועיים.
רוני בר-און: חיים כץ ימנה את שאול יהלום מפעם לפעם, כל פעם לשבועיים, וייתן לו חופש בסופי שבוע.
רוני בר-און: אני מציע לוועדת הכנסת, בהתאם להוראת סעיף 10 לתקנון, לקבל החלטה שממליצה בפני ועדת העבודה, הרווחה והבריאות למנות את חבר הכנסת חיים כץ כיושב-ראש ועדת העבודה, הרווחה והבריאות.
רוני בר-און: ה צ ב ע ה בעד – 16 נגד – אין נמנעים – אין אני קובע שפה-אחד, ברוב של 16 חברי ועדת הכנסת, החליטה ועדת הכנסת להמליץ בפני ועדת העבודה, הרווחה והבריאות לבחור את חבר הכנסת חיים כץ כיושב-ראש הוועדה.
רוני בר-און: אנחנו מאחלים ליושב-ראש המומלץ הצלחה רבה במילוי תפקידו.
רוני בר-און: נביא את זה בפני הוועדה ביום שני בבוקר.
רוני בר-און: אנחנו בטוחים שהוא יעשה את זה בכשרון ובהצלחה רבה, נוכח ניסיונו הרב בנושאים האמורים.
רוני בר-און: בשם ועדת הכנסת, ודומני שאפילו בשם הכנסת כולה, אנחנו מודים לחבר הכנסת שאול יהלום, שעשה כל שניתן היה ואף מעל ומעבר כדי שהעניינים הנידונים בוועדה הזאת יידונו בהצלחה, בשום שכל ודעת, בכשרון ובניסיון וברגישות רבה.
רוני בר-און: תודה, שאול.
רוני בר-און: אנחנו עוברים לדיון בוועדה לקידום מעמד האישה.
רוני בר-און: חבר הכנסת פורז, בבקשה.
אברהם פורז: אני מדבר בשם הסיעה שלנו.
אברהם פורז: אנחנו מסכימים לחילופין.
אברהם פורז: חבר הכנסת גדעון סער הבטיח לי, שהיושבת-ראש הנכנסת, ענבל גבריאלי, תאפשר לחברת הכנסת אתי לבני, שהיתה יושבת-ראש עד עכשיו, לסיים כמה דברים שהיא התחילה בהם, בדומה להסדר שהיה פה בין חברי הכנסת כץ ליהלום.
רוני בר-און: ההבטחות האלה הן לא עניין של ועדת הכנסת.
רוני בר-און: זכותו של יושב-ראש הקואליציה לומר את מה שהוא מבין, אבל ועדת הכנסת לא יכולה לקחת את זה במסגרת השיקולים שלה.
אברהם פורז: רציתי שזה יירשם למען ההיסטוריה.
רוני בר-און: חברת הכנסת לבני, את רוצה לומר משהו, למרות ההודעה של מר פורז?
אתי לבני: עשיתי חשבון של הזמנים, כפי שהבאתי לך אתמול, והייתי אמורה לסיים את התפקיד באוקטובר.
רוני בר-און: גם אני עשיתי לך את החשבון של הזמנים.
רוני בר-און: את יושבת שנה בוועדה.
רוני בר-און: בשום מצב פוליטי אפשרי לא יהיה מצב שחברת הכנסת גבריאלי תשב שנה בוועדה, כי גם אם הבחירות יתקיימו במועדן, הכנסת תתפזר בדיוק היום בעוד שנה, ואז היא לא תשב כיושבת-ראש הוועדה.
אתי לבני: זה לוח הזמנים שקיבלתי מוועדת הכנסת.
גדעון סער: מאחר שהחשבון בכנסת הוא סיעתי, ככל שהשליש הראשון היה ארוך יותר כתוצאה מהפסיקה של בג"ץ, כפי שידענו בדיעבד, הרי סיעת שינוי כל זמן שהיא הפסידה – אם היא הפסידה – בוועדה למעמד האישה, היא הרוויחה ברוטציה בוועדת המדע.
גדעון סער: כך שהצדק פה נשמר באופן מוחלט.
רוני בר-און: בהתאם להוראות סעיף 10 לתקנון הכנסת, אני מציע לוועדת הכנסת להחליט כי היא ממליצה לוועדה לקידום מעמד האישה לבחור בחברת הכנסת ענבל גבריאלי לכהן בתפקיד יושבת-ראש הוועדה.
רוני בר-און: המלצה זו תובא לדיון בוועדה לקידום מעמד האישה ביום שני בבוקר.
רוני בר-און: מי בעד ההצעה שהצעתי?
רוני בר-און: ה צ ב ע ה בעד – 17 נגד – אין נמנעים – אין אני קובע כי פה-אחד, ברוב של 17 מחברי ועדת הכנסת, באין מתנגדים ובאין נמנעים, החליטה ועדת הכנסת להמליץ בפני הוועדה לקידום מעמד האישה לבחור בחברת הכנסת ענבל גבריאלי במקום חברת הכנסת אתי לבני, היושבת-ראש היוצאת.
רוני בר-און: אנחנו מאחלים לענבל בהצלחה.
רוני בר-און: אנחנו בטוחים כי ענבל, בחריצותה הרבה - - -
צבי הנדל: תדאג גם למעמד הגבר.
רוני בר-און: חבר הכנסת הנדל, באמת הרגשתי בחסרונך.
צבי הנדל: אם על כל מלה תיתן נאום, זה ממש מדהים.
אחמד טיבי: תענוג להוציא אותך מכל מקום.
אחמד טיבי: תרתי משמע.
מל פולישוק-בלוך: אתה ממש רע.
אפרים סנה: אבל יהודי לא מגרש יהודי.
אחמד טיבי: הוא רק חוסם כבישים.
רוני בר-און: אל תנסו אותי.
רוני בר-און: חברת הכנסת ענבל גבריאלי, בחריצות הרבה שלה, במחויבות הרבה שלה, בכשרון הרב שלה ובעיקר במחויבות הרבה שלה לנושא שעליו היא מקבלת עכשיו אחריות לטיפול, תמלא את תפקידה בצורה הטובה ביותר, החיונית ביותר והחרוצה ביותר.
רוני בר-און: אנחנו מאחלים לה בהצלחה ואנחנו מודים לחברת הכנסת אתי לבני על התפקיד שהיא עשתה בוועדה לקידום מעמד האישה.
רוני בר-און: אנחנו מקווים שיהיה שיתוף פעולה מלא, כי חברת הכנסת לבני נשארת חברה בוועדה.
רוני בר-און: אנחנו עוברים לעניין הוועדה לביקורת המדינה.
רוני בר-און: לא שמענו התנגדויות לחילופין המבוקשים.
רוני בר-און: אני מציע אפוא לוועדת הכנסת, בהתאם להוראות סעיף 10 לתקנון, להמליץ בפני הוועדה לביקורת המדינה למנות את חברת הכנסת מלי פולישוק-בלוך במקום חבר הכנסת יורי שטרן.
רוני בר-און: ה צ ב ע ה בעד – 16 נגד – אין נמנעים – 2 אני קובע שברוב של 16 חברים, באין מתנגדים ושני מתנגדים, החליטה ועדת הכנסת להמליץ בפני הוועדה לענייני ביקורת המדינה לבחור בחברת הכנסת מלי פולישוק-בלוך.
מיכאל גורלובסקי: למה מחליפים את חבר הכנסת שטרן אחרי שלושה חודשים?
רוני בר-און: אנחנו בטוחים שגם חברת הכנסת מלי פולישוק-בלוך תעשה את תפקידה כהלכה, כפי שהיא הוכיחה שעה שהיא ניהלה בכשרון רב ובנמרצות רבה את ועדת החינוך, התרבות והספורט.
גדעון סער: ואת ועדת המדע.
גדעון סער: זאת כבר ועדה שלישית שהיא מנהלת.
רוני בר-און: אנחנו נפרדים מחבר הכנסת יורי שטרן כיושב-ראש הוועדה לענייני ביקורת המדינה, אחרי שנפרדנו ממנו בוועדת הפנים ואיכות הסביבה.
רוני בר-און: נאחל לך בהצלחה.
רוני בר-און: קביעת ועדה לדיון בהצעת חוק מימון מפלגות (תיקון – עידוד ייצוג לשני המינים), התשס"ה-2005, של חברי הכנסת אתי לבני, זהבה גלאון וגדעון סער (פ/3671)
רוני בר-און: הנושא הבא הוא קביעת ועדה לדיון בהצעת חוק מימון מפלגות (תיקון – עידוד ייצוג לשני המינים), התשס"ה-2005, של חברי הכנסת אתי לבני, זהבה גלאון וגדעון סער (פ/3671).
רוני בר-און: נשמעו הצעות להעביר את הצעת החוק לוועדת החוקה, חוק ומשפט או לוועדת הכספים.
רוני בר-און: מימון מפלגות זה עניין שנדון תמיד בוועדת החוקה.
עו"ד ארבל אסטרחן: לפעמים חוק מימון מפלגות נדון גם בוועדת הכספים.
עו"ד ארבל אסטרחן: בעבר כשקבעו את גובה יחידת המימון, זה היה גם בוועדת הכספים.
שאול יהלום: אבל כאן זה עניין עקרוני, בשוויון חברי הכנסת.
שאול יהלום: זה לא עניין כספי כל כך.
רוני בר-און: זה עניין קונסטיטוציוני יותר מאשר עניין פיסקלי.
זהבה גלאון: אני חושבת שחבר הכנסת יהלום צודק, שזה יותר קונסטיטוציוני, אבל נראה לי שזה עניין שבנסיבות האלה צריך להידון בוועדה למעמד האישה.
מאיר פרוש: את לא סומכת על הגברים?
זהבה גלאון: זה לא עניין של גברים, יש חבר כנסת שהוא אחד מיוזמי החוק, חבר הכנסת סער.
זהבה גלאון: הנושא הזה עלה לדיון בוועדה למעמד האישה.
זהבה גלאון: הוועדה ריכזה 14 הצעות חוק בנושא הזה, והיא החליטה לקבץ את כל ההצעות האלה, תוך התייעצות, להצעה אחת שחתומים האלה חברת הכנסת אתי לבני, חבר הכנסת גדעון סער ואני.
זהבה גלאון: הוועדה למעמד האישה קיימה כנס בנושא הזה, הביאה מומחים, זה נושא שנדון שם.
רוני בר-און: אני שוכנעתי.
אפרים סנה: האקט שעניינו מעמד האישה בוצע בזה שהכנסת החליטה בעד החוק.
אפרים סנה: היישום של החוק הוא עניין כספי וקונסטיטוציוני.
ענבל גבריאלי: מזל שמדובר עדיין בהצעת חוק ועוד לא בחוק.
אפרים סנה: לכן זה יכול להיות או בוועדת כספים או בוועדת החוקה.
רוני בר-און: אני חושב שהתוכן של החוק בא לידי ביטוי בוועדה, לא באישור בקריאה הטרומית.
מל פולישוק-בלוך: המהות של החוק היא שוויון בין המינים.
מל פולישוק-בלוך: כל היתר זה אמצעים.
מל פולישוק-בלוך: לכן המקום של הצעת החוק הוא בוועדה לקידום מעמד האישה.
גדעון סער: הוויכוח, כפי שהוא היה במליאה, היה חוקה או כספים, לכן באתי לוועדה במחשבה שאנחנו מעבירים את הצעת החוק לוועדת החוקה.
גדעון סער: אם אנחנו רוצים לסטות מהעניין הזה, אני מציע שנתייעץ עם יושב-ראש ועדת החוקה, כדי שלא נהיה בסיטואציה שיושב-ראש ועדת החוקה יגיש בקשה להעביר את זה מהוועדה לקידום מעמד האישה.
זהבה גלאון: אנחנו ממנים את חבר הכנסת סער לבוא בדברים עם יושב-ראש ועדת החוקה.
מאיר פרוש: כמו שנאמר פה, בדרך-כלל חוקי מימון מפלגות נידונים בוועדת החוקה.
מאיר פרוש: אבל אם הכיוון של החברים הוא לחלק כיבודים בגין הצעה מסוימת, אני חושב שהיועצת המשפטית אמרה שאם הצעת החוק לא תידון בוועדה החוקה בוודאי שהיא תידון בוועדת הכספים, ולא בוועדה למעמד האישה.
מאיר פרוש: מה זה קשור לוועדה למעמד האישה?
שאול יהלום: לוועדה למעמד האישה זה לא קשור, כי יש כאן אפליה בין שני המינים ולכן ועדה מרכזית צריכה לדון בנושא.
שאול יהלום: אבל אולי זה שייך לוועדת הכנסת, מכיוון שכאן מדובר על הבדלים בין חברי כנסת.
שאול יהלום: יהיו חברי כנסת ששווים יותר, וחברי כנסת ששווים פחות, בגלל המין.
ענבל גבריאלי: לא, זה המצב היום.
ענבל גבריאלי: זה בא לתקן את המצב.
שאול יהלום: באופן עקרוני, כאשר מדובר באישה היא תהיה שווה יותר כסף בבניין הזה לסיעתה.
שאול יהלום: זה נושא של ועדת הכנסת.
מאיר פרוש: יש משהו בדברים.
רוני בר-און: מה אומרת היועצת המשפטים?
עו"ד ארבל אסטרחן: הנושא הזה באופן מובהק צריך להידון בוועדת החוקה.
זהבה גלאון: אני מציעה שנקבל את הסיכום של יושב-ראש הקואליציה, שהוא ידבר עם יושב-ראש ועדת החוקה לראות אם יש הבנה.
רוני בר-און: חבר הכנסת סער ידבר עם יושב-ראש ועדת החוקה.
רוני בר-און: הצעת חוק דיווח על תרומות מחוץ לישראל (תיקוני חקיקה), התשס"ה-2005
רוני בר-און: הצעת חוק דיווח על תרומות מחוץ לישראל (תיקוני חקיקה), התשס"ה-2005.
רוני בר-און: ההצעה היא של חבר הכנסת אורי אריאל וקבוצת חברי הכנסת.
רוני בר-און: נשמעו הצעות להעביר את הצעת החוק לוועדת החוקה, חוק ומשפט או לוועדת הפנים ואיכות הסביבה.
רוני בר-און: חבר הכנסת מג'אדלה ביקש להעביר את הנושא לוועדת הפנים.
זהבה גלאון: החוק הקודם היה בוועדת הפנים, ולא הגיוני שהחוק הזה לא יהיה בוועדת הפנים.
עו"ד ארבל אסטרחן: החוק הקודם נידון בוועדת הפנים.
עו"ד ארבל אסטרחן: זה התחיל בענייני עמותות.
גדעון סער: אדוני היושב-ראש, אינני יודע אם השייכות של רשם העמותות השתנתה פורמלית ממשרד הפנים למשרד המשפטים, ולכן הסוגיה הזאת היא סוגיה שמתאימה להידון בוועדת החוקה.
גדעון סער: יכול להיות שבסיבוב הקודם היא נידונה בוועדת הפנים, אבל אין שום טעם ענייני למה היא לא תידון בוועדת החוקה.
זהבה גלאון: היא נידונה בוועדת הפנים.
זהבה גלאון: היא לא עברה, כי היא לא עברה מרשם העמותות.
זהבה גלאון: היא לא עברה למשרד המשפטים, וזה עניין של ועדת הפנים.
שאול יהלום: זה בגלל שרשם העמותות היה בוועדת הפנים.
זהבה גלאון: אין שום הצדקה להוציא את זה.
רוני בר-און: מה רוצה המציע?
צבי הנדל: המציע רוצה שהנושא יידון בוועדת החוקה.
צבי הנדל: העניין הוא עניין מהותי חוקתי.
צבי הנדל: בארצות-הברית, במקרה כזה של מימון מדינה זרה לעמותות, לנציג שלה קוראים "סוכן זר".
צבי הנדל: בישראל זה נשמע מאוד קיצוני, אבל זה הרעיון.
צבי הנדל: זה עניין חוקתי מהמעלה הראשונה, האם מדינה או מדינות אחרות יכולות להתערב או לא.
צבי הנדל: אנחנו לא אומרים אם כן או לא יתרמו, אלא החוק אומר שבלבד שזה יהיה גלוי לעין, שכולם יידעו מזה.
צבי הנדל: זה עניין חוקתי ממדרגה ראשונה, לא שייך לוועדת הפנים.
זהבה גלאון: החוק הזה עבר בשלוש קריאות בוועדת הפנים בפעם הקודמת.
זהבה גלאון: ישבו עליו מומחים שונים ונתנו את חוות דעתם.
זהבה גלאון: החוק הזה נידון במשך שנתיים כמעט.
זהבה גלאון: עכשיו עושים תיקון לחוק עצמו, ובגלל קונסטלציה פוליטית רוצים לשעבד את ועדות הכנסת לצרכים האלה.
זהבה גלאון: זה נראה לי לא נכון.
עו"ד ארבל אסטרחן: זה לא תיקון לחוק שעבר, זה נפל בקריאה שלישית.
זהבה גלאון: נכון, אבל הם קצת שינו אותו.
רוני בר-און: אני רוצה לקבל נייר יותר מגובש בעניין הזה.
רוני בר-און: מה ההמלצה של הייעוץ המשפטי?
עו"ד ארבל אסטרחן: זה תיקון לחוק החברות ולחוק העמותות.
עו"ד ארבל אסטרחן: חוק העמותות היה בזמנו באחריות משרד הפנים, אבל זה עבר למשרד המשפטים, ולכן זה יכול להיות באחת משתי הוועדות, פנים או חוקה.
רוני בר-און: מי בעד שהנושא יעבור לוועדת הפנים?
רוני בר-און: מי בעד שהנושא יעבור לוועדת החוקה?
רוני בר-און: ה צ ב ע ה בעד שהנושא יידון בוועדת הפנים ואיכות הסביבה – 3 בעד שהנושא יידון בוועדת החוקה, חוק ומשפט – 7 הנושא יעבור לוועדת החוקה, חוק ומשפט.
רוני בר-און: תם סדר-היום.
רוני בר-און: ישיבת ועדת הכנסת, ישיבה מספר 249.
רוני בר-און: האיחוד הלאומי, המפד"ל, ציונות דתית לאומית מתחדשת וש"ס הגישו בקשות להביע אי-אמון בשני נושאים: 1.
רוני בר-און: הביקורת על תהליך קבלת ההחלטות בממשלה כפי שעולה מדוח מבקר המדינה, מטעם האיחוד הלאומי, מפד"ל, ציונות דתית לאומית מתחדשת.
רוני בר-און: מועמד להרכיב את הממשלה חבר הכנסת בני אלון.
רוני בר-און: פגיעתה בשמירת הסטטוס-קוו בכביש ורבורג בקריית-שמואל בחיפה, מטעם ש"ס.
רשף חן: יש הסכמה, אם היא תהיה מקובלת על אדוני, שכל סיעה תקבל שלוש דקות.
רשף חן: זה מוסכם בין יושב-ראש הקואליציה וביני.
גדעון סער: יש היום אירוע אצל השגריר האמריקני, שלמיטב ידיעתי מוזמנים אליו חברי הכנסת, והבכירים שבהם אף התבקשו לשאת דברים.
רוני בר-און: ההצעה היא אפוא 10 דקות למציע, תשובת ממשלה ושלוש דקות לכל סיעה.
רוני בר-און: ה צ ב ע ה בעד – רוב נגד – אין זה אפוא סדר הדיון פה אחד.
רוני בר-און: הצעת חבר הכנסת אריה אלדד להקים ועדת
רוני בר-און: העניין הבא הוא הצעת חבר הכנסת אריה אלדד להקים ועדת חקירה פרלמנטרית בנושא "גילויי השחיתות בממשל במדינת ישראל".
רוני בר-און: כזכור, הכנסת החליטה במליאתה, ביום 25 במאי 2005, להעביר לוועדת הכנסת את הצעתו של חבר הכנסת אריה אלדד בנושא:
רוני בר-און: הצורך בהקמת ועדת חקירה פרלמנטרית על גילויי השחיתות בממשל במדינת ישראל.
רוני בר-און: נכון הדבר, כי בהתאם לסעיף 97ג(א) לתקנון הכנסת, היינו אמורים להכין בתוך 30 ימים הצעה להקמת הוועדה.
רוני בר-און: אבל הדברים לא הסתייעו, פעם אחת עקב יציאת חבר הכנסת אריה אלדד מן הארץ ופעם שנייה עקב יציאת חברים אחרים מן הארץ.
רוני בר-און: כך או כך, בהסכמת המציע ובאישור הייעוץ המשפטי, גלשנו מעבר ל-30 הימים, אבל נשתדל שלא נגלוש יותר.
רוני בר-און: מהות הדיון קבועה בפרק 5(1) לתקנון הכנסת, שעניינו ועדת חקירה פרלמנטרית.
רוני בר-און: סימן א לפרק הזה מדבר על הפורמליסטיקה של הקמת ועדת חקירה פרלמנטרית.
רוני בר-און: סימן ב לא מופיע, ולא בכדי הוא לא מופיע.
רוני בר-און: סימן ב נועד לדבר על סמכויות הוועדה.
רוני בר-און: מכיוון שהעניין עלה אז לדיון בוועדת הכנסת ולא הגיעו לכלל הסכמה, הוא מעולם לא תוקן בתקנון.
רוני בר-און: סעיף 22 לחוק יסוד: הכנסת אומר, כי הכנסת רשאית למנות ועדות חקירה, אם על-ידי הסמכת אחת הוועדות הקבועות ואם על-ידי בחירת ועדה מבין חבריה, כדי לחקור דברים שהכנסת קבעה.
רוני בר-און: סמכויותיה ותפקידיה של ועדת החקירה ייקבעו על-ידי הכנסת.
רוני בר-און: בכל ועדת חקירה יהיו גם נציגים של סיעות שאינן משתתפות בממשלה, בהתאם ליחסי הכוחות של הסיעות בכנסת.
רוני בר-און: חבר הכנסת אלדד הניח על שולחני הבוקר מכתב – שאותו נחלק לחברים – שמציע את הצ'רטר של הוועדה.
רוני בר-און: הוא מציע את תפקידי הוועדה, הוא מציע את סמכויות הוועדה והוא מציע גם את הרכב הוועדה.
רוני בר-און: אני רוצה להפנות את תשומת לבכם לאותו פרק חמישי שעליו דיברנו, שמדבר על הדיון בוועדה.
רוני בר-און: אחרי שתם הדיון במליאת הכנסת, עובר הדיון לוועדה ושם נקבע כי ועדת הכנסת תכין, בתוך 30 ימים, הצעה להקמת ועדת החקירה.
רוני בר-און: אולם רשאית היא להביא בצד הצעתה המלצה לכנסת להסיר את ההצעה מסדר-היום.
גדעון סער: זה נראה ועדת חקירה לחקירת רשויות החקירה במדינה.
רוני בר-און: אנחנו צריכים להביא למליאת הכנסת, אם אנחנו רוצים, או חבילה אחת או שתי חבילות או שלוש חבילות.
רוני בר-און: חבילה אחת, שאין לנו ברירה ואנחנו חייבים להביא אותה, זאת חבילה של הצ'רטר של הוועדה, קביעת תפקידיה וסמכויותיה והרכבה.
רוני בר-און: חייבים להניח את זה על שולחן הכנסת.
רוני בר-און: יחד עם זה, אנחנו יכולים להניח על שולחן הכנסת הצעה להסיר מסדר-היום את עניין הוועדה הזאת.
רוני בר-און: יחד עם זה, אם ההצעה להסיר לא מתקבלת על-ידי המליאה, אנחנו יכולים להעלות הסתייגויות להצעת הוועדה.
רוני בר-און: בהמשך תראו בתקנון, שזה גם סדר העניינים במליאה.
רוני בר-און: אם עולה הצעה של ועדת הכנסת להסיר מסדר-היום, זה הדבר הראשון שהמליאה מצביעה עליו.
רוני בר-און: גם ההיגיון מדבר בעד זה.
רוני בר-און: אם מחליטים להסיר מסדר-היום של המליאה, כל יתר הדיון מתייתר.
רוני בר-און: אם מחליטים שלא להסיר, מצביעים על ההסתייגויות ואז מצביעים על ההצעה של הוועדה.
רוני בר-און: אני מתכוון להעתיק את סדר הדיון גם לוועדת הכנסת.
רוני בר-און: מישהו ביקש ממני כאן שתהיה הצעה למליאה להסיר את הנושא מסדר-היום.
רוני בר-און: אם זאת תהיה העמדה פה, אחר-כך נכין גם את ההצעה האלטרנטיבית למקרה שהמליאה לא תקבל את הצעתנו.
רשף חן: איך אנחנו יודעים את מה להסיר?
רוני בר-און: את ההצעה להקים ועדת חקירה פרלמנטרית.
אריה אלדד: אני לא אוכל להציע את הצעתי?
רוני בר-און: בוודאי שתוכל להציע.
רוני בר-און: הצעתך מונחת על השולחן, היא כתובה, היא ברורה.
רוני בר-און: יש בה תקלה אחת, והיא שאתה מציע בין הסמכויות לזמן גם מי שכיהן בעבר בכהונה ציבורית או נשא באחריות ביצועית.
רוני בר-און: אין לכנסת סמכות להציע מי שאינם נושאי משרה, הלכה למעשה.
רוני בר-און: הסמכות של הכנסת חלה על אנשים שמוגדרים כנושאי משרה.
רוני בר-און: מרגע שהם הפסיקו להיות נושאי משרה, אין לכנסת הסמכות להביא אותם לכאן.
אריה אלדד: מותר לה להזמין אותם.
אריה אלדד: אם הם לא רוצים, הם לא חייבים.
רוני בר-און: ההצעה היחידה שכרגע מונחת על שולחן הכנסת לצ'רטר של הוועדה, לתפקידי ועדה והסמכויות שלה, זאת הצעתו של חבר הכנסת אלדד.
אריה אלדד: אני רוצה לתקן שתי מלים בהצעה המונחת בפניכם.
אריה אלדד: מלבד זה, נדמה לי שמן הראוי שאוכל להסביר בכמה מלים וגם להתייחס להצבעה, כי אחרת זה פסק-הדין תחילה, לפני שקיימנו דיון.
רוני בר-און: זה לא פסק-דין.
אריה אלדד: זה פסק-דין תחילה.
רוני בר-און: פסק-הדין הוא של המליאה.
רוני בר-און: אין לי כל בעיה לקחת את הנושא הזה ולמרוח אותו בוועדת הכנסת למשך החודש הקרוב, וכל אחד פה ידבר וירצה את הרצאותיו, ואנחנו לא נעמוד בדרישת החוק להביא את העניין.
רוני בר-און: המליאה היא זאת שקובעת.
רוני בר-און: אנחנו בעצם ועדה מכינה למליאה.
רוני בר-און: אמרתי שגם אם החלטנו כאן שנמליץ בפני המליאה להסיר מסדר-היום, גם אז התקנון מחייב אותנו להביא למליאה המלצה אופרטיבית למקרה שהמליאה תדחה את המלצתנו להסיר מסדר-היום.
רוני בר-און: הרי הדברים מאוד ברורים.
רוני בר-און: הדיון על הרכב הוועדה, סמכויותיה ומסגרת התפקוד שלה יתקיים, תהא ההחלטה על עניין ההסרה בוועדת הכנסת אשר תהא.
רוני בר-און: הוא לא יתקיים במליאה אם המליאה תקבל את המלצת ועדת הכנסת להסיר מסדר-היום.
אריה אלדד: אני מבקש למחוק את המלים "ברשויות המשפט" מתוך תפקידי הוועדה.
גדעון סער: אתה לא בעד לחקור העסקת מתמחים שלא במכרזים ופגמים חמורים במשרד המשפטים, שהתגלו בדוח מבקר המדינה?
אריה אלדד: אם תהיה יושב-ראש הוועדה, תוכל לחקור את זה.
גדעון סער: עד כדי כך הצורך להשיג רוב מונע ממך לחקור?
אריה אלדד: עד כדי כך הצורך להשיג רוב הוא שאתה מוכן להילחם - - -
רוני בר-און: חבר הכנסת אלדד, יש לך הצעה יותר אופרטיבית?
גדעון סער: האם גם המלים "וגופי אכיפת החוק" נמחקות?
אריה אלדד: הרי אתם צריכים לדעת על מה אתם מצביעים.
רוני בר-און: אנחנו קודם מצביעים על העיקרון.